ΚΕΕΛΠΝΟ: Υπουργοί του ΣΥΡΙΖΑ έδιναν λίστα με ονόματα για προσλήψεις

Δεν έχουν τέλος οι αποκαλύψεις για τα έργα και τις ημέρες της ηγεσίας του υπουργείου Υγείας επί ΣΥΡΙΖΑ, καθώς και της διοίκησης του ΚΕΕΛΠΝΟ.

Μετά την πρόσφατη αποκάλυψη ότι η σημερινή διοίκηση του ΚΕΕΛΠΝΟ έλαβε απόφαση για να πληρώσει ο οργανισμός τα δικαστικά έξοδα του Παύλου Πολάκη και μετακλητών υπαλλήλων για κακουργηματικού υπόθεση που εκκρεμεί εις βάρος τους στα δικαστήρια, το σάιτ tomanifesto.gr αποκαλύπτει ότι το 2016 έγιναν πολυάριθμες προσλήψεις, στο πλαίσιο μάλιστα συγχρηματοδοτούμενου από την Ε.Ε. προγράμματος για την αντιμετώπιση του μεταναστευτικού, με έτοιμο κατάλογο ονομάτων.

Όπως φαίνεται στο σχετικό έγγραφο, δίπλα στο όνομα του υποψήφιου για πρόσληψη, υπάρχει και το όνομα του υπουργού του ΣΥΡΙΖΑ που το ζητούσε!

Σύμφωνα με τα έγγραφα που αποκαλύπτει η ιστοσελίδα, στις 12 Δεκεμβρίου 2016 το μέλος ΔΣ ΚΕ.ΕΛ.Π.ΝΟ. Αθηνά Φαραζή – πρόκειται για το ίδιο μέλος ΔΣ που μαζί με τα άλλα μέλη εισηγήθηκαν την πληρωμή από τον προϋπολογισμό του ΚΕ.ΕΛ.Π.ΝΟ. των δικαστικών εξόδων μετακλητών υπαλλήλων του Παύλου Πολάκη που βαρύνονται με κακουργηματικές διώξεις – ζητά εξηγήσεις γιατί δεν προσλήφθηκε η κόρη της στο πλαίσιο του προγράμματος ΑΜIF του ΚΕ.ΕΛ.Π.ΝΟ. Την απάντηση σπεύδει να δώσει εγγράφως, με e-mail, η κυρία Έλενα Θεμελή. Συγκεκριμένα, όπως προκύπτει από το σχετικό έγγραφο που εστάλη από άγνωστο αποστολέα στο tomanifesto.gr, η κυρία Θεμελή φαίνεται ότι έστειλε από τον προσωπικό της λογαριασμό στον προσωπικό λογαριασμό που τηρούσε ο τότε πρόεδρος ΔΣ του ΚΕ.ΕΛ.Π.ΝΟ. Θεόφιλος Ρόζενμπεγκ Πανεπιστήμιο ηλεκτρονική αλληλογραφία– email – με την οποία του εξηγούσε απολογητικά ότι η κόρη της κυρίας Φαραζή, η οποία έχει το όνομα του πατέρα της και λέγεται Τσαπούτσογλου, δεν προσλήφθηκε στο ΚΕ.ΕΛ.Π.ΝΟ. απλά γιατί το όνομά της δεν ήταν στους έτοιμους καταλόγους που τους δόθηκαν.